Papiyż, we Rzimskokatolickim Kościele mianowany tyż "Uojciec Świynty" to je biskup a patrijarcha Rzimu, gowa Rzimskokatolickigo Kościoła, Katolickich wschodnich Kościołōw, Apostolskij Stolicy a państwa Watykōn. Ôd 1870 Kośćōł uważo a przijōn za dogmat, aże papiyż je niyuomylny we interpretacyje wiary a moralności. Godność papiyża je dożywotnio, chyba co sōm sie jeji zrzeknie. Do terozki ino dwōch papiyżōw, Celestyn V a Benedykt XVI, skorzistoło s takij możliwości. Papiyż je wybiyrany ôd kardynołōw na kōnklawe. Ôkres pōmiyndzy umrziniym abo abdykacyjōm papiyża a wyborym nowygo mianuje sie sediswakancyjōm. Podug katolickigo Kościoła, władza papiyża biere sie ze apostolskij sukcesyje, a piyrszym papiyżym bōł św. Pyjter. Protestanty godajōm, co niy mo dowodōw na to, coby św. Pyjter bōł we Rzimie, ani na to co ôde samygo anfanga krześcijaństwa Rzim bōł ôstrzodkym kerymu podlegoły inksze biskupstwa. Terozki papiyżem je Franciszek, a je uōn 266. (podug ôficjolnyj wersyje katolickigo Kościoła) za rajōm.